Péntek este óta nem találják Ónodi Tibort, aki a TV2 Tények információja szerint 50 millió forinttal vitt el egy páncélszekrényt.

A 26 éves férfi, aki két hete dolgozott egy pénzszállító cég vagyonőreként, Budapest XVIII. kerülete és Gyál között tűnt el, a pénzt átpakolta egy másik autóba, és ismeretlen helyre távozott.



A két méter magas, vékony testalkatú, rövid, barna hajú és körszakállt viselő férfit sikkasztással gyanúsítják és nagy erőkkel keresik a rendőrök. Ha bármit tud róla, hívja a rendőrséget a 112-es telefonszámon.